ඒ සඳහා තුඩාව, අත්තුඩාව, නාඳුගල, උයන්වත්ත යනාදී ප්‍රදේශවල ආපදාවන්ට ලක්වූ ප්‍රදේශවල ජනතාව සහභාගි වෙමින් සිටින බවයි එහි සිටින අප විශේෂ නියෝජිත අමිල නාත් මාසිංහගේ ප්‍රකාශ කළේ.එසේම තවමත් ජලය බැස නොගිය ප්‍රදේශවලට බෝට්ටු මගින් ගොස් ප්‍රථමාධාර ලබාදීමට ශ්‍රී ලංකා රතු කුරුස සමාජය හා ආසියානු මාධ්‍ය ජාලය කටයුතු කිරීමද විශේෂත්වයක්."රට වෙනුවෙන් හිරු", හිරු සහන යාත්‍රා ක්‍රියාන්විතය සඳහා නාවල පාර, නුගේගොඩ පිහිටි ප්‍රධාන එකතු කිරීමේ මධ්‍යස්ථානය වෙත අදත් ද්‍රව්‍යමය ආධාර විශාල වශයෙන් ලැබී තිබුණා.එලෙස ලැබුණු ආධාර තොග බෙදාහැරීමේ කටයුතු තව තවත් පුළුල් කරමින් ඊයේ හිරු සහන යාත්‍රාව ක්‍රියාත්මක කළේ මාතර දිස්ත්‍රික්කය කේන්ද්‍ර කරගනිමින්.